Lasten laulu
Lauletaan kuin: ”Luonnon suuren lapsukaiset” j. n. e.

 Täällä Pohjan tähtein alla
 On nyt koto-maamme,
 Mutta tähtein tuolla puolla
 Toisen kodon saamme, –
     Sinne, sinne, pikku Aaro! lähtään!
     Sinne, sinne sielullani tähtään.

 Täällä on kuin kukkaisilla
 Lyhyt aika meillä;
 Siell’ on ilo loppumatta
 Niinkuin enkeleillä. –
     Sinne, sinne j. n. e.

 Täällä sydän huokaileepi
 Itku silmän täyttää;
 Siellä sydän iloitseepi,
 Silmä riemun näyttää.
     Sinne, sinne j. n. e.

 Sinne toivon siivillä jo
 Pieni sydän lentää;
 Siellä kuin on kotomme,
 Sinne tahdon mennä. –
     Sinne, sinne, pikku Aaro, lähtään.
     Sinne, sinne, veli kulta! mennään.

Lähde: Tapio 3.4.1878.

Runot
Tapio
1878